laion/Wikipedia-Exotic huggingface dataset:
קסניה רפופורט

קסניה רפופורט (ברוסית: Ксения Александровна Раппопорт;‏ נולדה ב-25 במרץ 1974) היא שחקנית רוסיה ממוצא יהודי. בשנת 2015 הוא קיבל תואר אמן העם של הפדרציה הרוסית. קסניה רפופורט נולד בשנת 1974 בלנינגרד למשפחה יהודית. אביה אדריכל ואימה מהנדסת. בשנת 1991 לאחר סיום בית ספר קסניה רפופורט החלה לימודי משחק באקדמיה ואמנות התיאטרון בסנקט פטרבורג. באותה שנה היא לראשונה שיחקה בסרט קולנוע. במהלך הלימודים היא עשתה מספר הפסקות וסיימה את הלימודים בשנת 2000. היא נקלטה בסגל "תיאטרון מאלי" בעיר והחל לשחק בהצגות בבימוי של לב דודין. במקביל היא המשיכה לשחק בסרטים וסדרות טלוויזיה. בשנת 2006 היא שיחקה בסרטו של ג'וזפה טורנאטורה La Sconosciuta. על תפקיד זה היא קיבלה פרס "דוד דונטלו" של הקלונוע האיטלקי. בשנת 2008 על תפקידה בסרט רוסי רפופורט קיבלה פרס "קינוטאבר". בשנת 2009 היא זכתה בפרס נשר הזהב. בשנת 2009 על תפקידה בסרט איטלקי רפופורט זכתה בפרס בפסטיבל הקולנוע בוונציה. בשנת 2015 היא קיבלה תואר אמן העם של הפדרציה הרוסית. רפופורט הייתה נשואה שלוש פעמים. מבעלים הקודמים יש לה בנות. ביתה בכורה דריה טראסובה היא שחקנית קולנוע. היא בין המתנגדים לפלישת רוסיה לאוקראינה ומתגוררת לסירוגין ברוסיה ואיטליה. מדיה וקבצים בנושא קסניה רפופורט בוויקישיתוף קסניה רפופורט, ברשת החברתית פייסבוק קסניה רפופורט, ברשת החברתית אינסטגרם קסניה רפופורט, במסד הנתונים הקולנועיים IMDb (באנגלית) קסניה רפופורט, באתר "אידיבי", מאגר הידע העברי לקולנוע ישראלי ועולמי קסניה רפופורט, באתר AllMovie (באנגלית) קסניה רפופורט, באתר Rotten Tomatoes (באנגלית) קסניה רפופורט, במסד הנתונים הקולנועיים KinoPoisk (ברוסית) ביוגרפיה (ברוסית)
מתנה (פירושונים)

האם התכוונתם ל... מתנה – דבר הניתן ללא תמורה חוק המתנה – החוק העיקרי המסדיר את דיני המתנה בישראל אישים: אלי מתנה – תקליטן ומעבד מוזיקלי ישראלי רב מתנה – אמורא מהדור השני לחכמי בבל מתן התניה
חדר טכני

חדר טכני הוא חדר המיועד לרכיבים מסוימים של מערכות בבניין, בדרך כלל אותם חלקים המפעילים את המערכת במבנים המיועדים לשימוש יומיומי על ידי אנשים אקראיים, כמו משרדים, דירות, בנייני מגורים, ומבני ציבור, בהם מותקנות מערכות טכניות שונות, חדרים אלה עשויים להכיל את הציוד והמערכות החיוניים לצורך תפעול תקין של מערכות אלו. לעיתים גם משמשים לאחסון של ציוד, חומרים וכלים המיועדים לתחזוקת המערכות. חדרים טכניים יכולים להימצא גם על אוניות או כמבנה ייעודי במתחמים שונים (קמפוס, מחנות צבא וכדומה), במקרים רבים כאלה הם מכונים חדר מערכות או חדר מכונות. לעיתים קרובות בחדרים הטכניים נמצאים ציוד, תנאי סביבה וחומרים העלולים להוות סכנה בטיחותית, ולכן אינם מיועדים לשהות ממושכת של אנשים בתוכם. כדי למנוע תקלות או נזק, חדרים טכניים רבים נגישים רק לאנשי התחזוקה של התשתיות טכניות או לאנשים המוסמכים לכך. בכך, חדר טכני מהווה פתרון המאפשר גישה בטוחה לתחזוקת ציוד תוך מניעת גישה ממי שעלול להיפגע. חדרים טכניים נחשבים לאזורים חיוניים במבנים, והמבנה שלהם יכול להשפיע על תפקוד המערכות הטכניות. ישנן כמה נקודות שמיוחדות להם: גישה נוחה: חדרים טכניים צריכים להיות נגישים לצוותי תחזוקה ותיקון, ולכן תכנון הכניסות והמעברים אליהם ובהם חשוב מאוד. אוורור וטמפרטורה: מכשירים רבים שמותקנים בחדרים אלו פולטים חום, ולכן יש צורך במערכות אוורור או מיזוג מתאימות על מנת למנוע עליית טמפרטורה באופן שיפגע בתפקוד המערכות. רעש: חדרים טכניים כוללים לעיתים מכשירים רועשים, ולכן חשוב לשקול את מיקומם וכן אמצעים לבידוד רעש, כדי שלא יפריעו לשאר השוהים במבנה. ביטחון: תכנון החדרים צריך לכלול מנגנוני אבטחה להגנה על הציוד והמערכות הממוקמים בהם. חשמל ומים: יש צורך לתכנן את תשתיות החשמל והמים באופן מדויק, כדי למנוע בעיות בעת השימוש. סידור פנימי: הארגון הפנימי של חדרים טכניים צריך להיות יעיל, כדי לאפשר גישה קלה למכשירים ולטפל בהם. חדרים טכניים מיועדים כאמור לציוד ולתחזוקת ציוד, ולכן האסדרה עליהם שונה מאוד מזו של חדרים המיועדים לשימוש יומיומי, וספציפית לציוד לו הם נועדו. האסדרה עשויה לכלול היבטים רבים הנוגעים הן למבנה הפיזי של החדר: שטח, גובה, סוג וגודל של פתחים חיצוניים, חומרי גימור ועוד, והן למערכות ואמצעים נוספים הנדרשים להימצא בחדר כאמצעי התרעה, ניקוז, אוורור, כיבוי אש, תאורת חירום ועוד. חדר חשמל הוא חדר הכולל לוחות חשמל, מונים, חיבורים כדומה. סוג מיוחד של חדר חשמל הוא חדר שנאים ("חדר טרפו") הכולל בתוכו שנאי אחד או יותר ואת הציוד הדרוש להפעלתו. חדר מערכות מיזוג אוויר כולל בדרך כלל מעבים או צ'ילרים, מפוחים מרכזיים ועוד. חדר חימום: מערכות לחימום מים להסקה מרכזית, דודים. חדר תקשורת: נתבים, מתגים, מרכזיות, קווים טלפוניים ועוד. חדר משאבות: כולל משאבות מים וביוב. נמצא בדרך כלל במפלס הנמוך ביותר של מבנים. חדר מעלית: כולל מנוע של מעלית אחת או יותר, ואת אמצעי הפיקוד והבקרה של המעליות. חדר אשפה: חדר המיועד לאצירת הפסולת המופקת במבנה, ולעיתים כולל גם אמצעים לעיבוד ראשוני של הפסולת. קומה טכנית חוות שרתים חדר מכונות (אונייה) תקנות התכנון והבניה (בקשה להיתר, תנאיו ואגרות), תש"ל-1970. סעיף 1 תיקון מס' 3 https://collaborate.umsystem.edu/sites/fpd/public/docs/230001%20Mechanical%20Room%20Planning%20and%20Equipment%20Access%201.pdf ראו למשל תקנות החשמל (התקנת גנרטורים למתח נמוך), תשמ"ז-1987, פרק ד'
ילדיסקו

"ילדיסקו" הוא שיר שביצעו הזמרת שרי והילדה מרינה פיינגולד בפסטיבל לשירי ילדים התשיעי, שנערך בחנוכה 1978. השיר זכה במקום הראשון בפסטיבל והפך ללהיט גדול כשהוא צועד בעשירייה הראשונה במצעד הפזמונים השבועי של גלי צה"ל במשך מספר שבועות. את המילים לשיר כתב אליעוז רבין ואת הלחן כתב המלחין והמעבד רוני וייס. את השיר הגה אלכס כגן, אחד ממפיקי הפסטיבל: "חשבתי להציע לשרי, שזכתה לכינוי 'מלכת הדיסקו', לבצע שיר דיסקו לילדים. משחק המילים הוליד את הביטוי 'ילדיסקו'". פיינגולד, שהייתה אז בת 8, הפכה לכוכבת גדולה עם הצלחת השיר: "הלכתי לאודישנים בתל אביב בלי לספר להורים שלי. שרתי בבחינה את 'היפו היפי' של מייק בורשטיין. לא רק שהתקבלתי, גם קיבלתי את 'ילדיסקו', שיר מורכב שהמפיקים חיפשו במשך זמן רב את הילד שישיר אותו. אחרי שהפסטיבל הוקרן בטלוויזיה, לא יכולתי ללכת ברחוב. ילדות ניסו לחקות את התסרוקת שלי, היו מעריצים שטלפנו אלינו הביתה", סיפרה. נועם שגב מ־ynet בחר בשיר כאחד מ־25 השירים הטובים של פסטיבלי הילדים (מתוך 87 מועמדים). יעל בר זוהר ביצעה את השיר במסגרת קלטת הווידאו "רדיו גן". רינת גבאי ביצעה את השיר במסגרת תוכנית הילדים "רינת וגיא". בשנת 2020, כתב המחזאי שי להב את המחזמר לילדים "ילדיסקו" לתיאטרון ה"מדיטק" בחולון. בשנת 2024 הפך ילדיסקו ללהיט טיקטוק עם מיליוני צפיות וסרטוני ריקוד שזכו למאות אלפי לייקים ילדיסקו באתר הספרייה הלאומית מילות השיר "ילדיסקו", באתר שירונט ילדיסקו בתרגום לאנגלית, באתר HEBREW SONGS ילדיסקו אקורדים לשיר, באתר Chordify ⁨Page 27 Advertisements Column 2⁩ | ⁨דבר⁩ | 16 פברואר 1979 | אוסף העיתונות | הספרייה הלאומית, באתר www.nli.org.il ילדיסקו .[דף שיר], באתר הספרייה הלאומית נועם שגב, 25 השירים הגדולים, באתר ynet, ‏5.12.2001 Rinat Gabay (2013-03-13), רינת גבאי - ילדיסקו, נבדק ב-2024-09-04 ילדיסקו, הצגה מוסיקלית עם שירים מפסטיבלי הילדים!, באתר תיאטרון המדיטק מערכת mako מוזיקה, ‏"ילדיסקו" של שרי קיבל גרסת טראנס, והפך ללהיט טיקטוק עם מיליוני צפיות, באתר ‏מאקו‏, 26 במאי 2024
מת לחיות ביום טוב

מת לחיות ביום טוב (באנגלית: A Good Day to Die Hard) הוא סרט פעולה אמריקאי משנת 2013, בבימויו של ג'ון מור ובכיכובו של ברוס ויליס. זהו הסרט החמישי בסדרת סרטי "מת לחיות" וממשיך לעקוב אחרי הרפתקאותיו של השוטר הניו יורקי ג'ון מקליין, הפעם במסע חוצה גבולות למוסקבה כדי להציל את בנו ולהתמודד עם איום עולמי. הסרט הוקרן בבכורה בלונדון ב-31 בינואר 2013, במקביל לחשיפת ציור קיר Die Hard ב-Fox Lot, ויצא לאקרנים בצפון אמריקה ב-13 בפברואר 2013. בניגוד לקודמיו של הסרט, הוא זכה לביקורות שליליות מהמבקרים, שכינו אותו קלישאתי והגרוע ביותר בסדרה. הסרט עוקב אחר ג'ון מקליין (ברוס וויליס), שמגלה כי בנו, ג'ק מקליין (ג'יי קורטני), נעצר במוסקבה. ג'ון מחליט לנסוע לרוסיה כדי לעזור לבנו, אך במהרה מגלה שג'ק הוא סוכן CIA המעורב במשימה מסוכנת לחשוף מזימה גרעינית עולמית. השניים נאלצים לשתף פעולה כדי להילחם באויבים רוסיים, תוך שהם נמלטים מרודפים ומונעים את השמדת העולם. ברוס ויליס בתפקיד ג'ון מקליין - שוטר ניו יורקי שמוצא את עצמו במאבק בינלאומי בניסיון להציל את בנו. ג'יי קורטני בתפקיד ג'ק מקליין - בנו של ג'ון, סוכן CIA שמסתבך במזימה גרעינית. סבסטיאן קוך בתפקיד יורי קומרוב - מדען רוסי עם סוד חשוב שמוצא את עצמו במרכז המזימה. ראדיבוי באקיץ' בתפקיד אלאגר יורוסוב - אנטגוניסט מרכזי שעומד מאחורי המזימה הגרעינית. יוליה סניגר בתפקיד אירינה - דמות נשית מרכזית שמעורבת במזימה. הסרט "מת לחיות ביום טוב" קיבל ביקורות שליליות בעיקרן מצד המבקרים. המבקרים ציינו לרעה את העלילה הדלה, הדמויות השטוחות, והסטייה מהאווירה המותחת שאפיינה את הסרטים הקודמים בסדרה. עם זאת, סצנות הפעולה המוגזמות והכימיה בין וויליס וקורטני קיבלו תשבחות מסוימות. הסרט קיבל ציון של 15% בלבד באתר Rotten Tomatoes וציון של 28 מתוך 100 באתר Metacritic, מה שמעיד על ביקורות שליליות ברובן. למרות הביקורות, הסרט הצליח בקופות והפך לרווחי בזכות הפופולריות של הסדרה והכוכב הראשי. אתר האינטרנט הרשמי של מת לחיות ביום טוב מדיה וקבצים בנושא מת לחיות ביום טוב בוויקישיתוף "מת לחיות ביום טוב", במסד הנתונים הקולנועיים IMDb (באנגלית) "מת לחיות ביום טוב", באתר נטפליקס "מת לחיות ביום טוב", באתר AllMovie (באנגלית) "מת לחיות ביום טוב", באתר Rotten Tomatoes (באנגלית) "מת לחיות ביום טוב", באתר Box Office Mojo (באנגלית) "מת לחיות ביום טוב", באתר Metacritic (באנגלית) "מת לחיות ביום טוב", באתר אידיבי "מת לחיות ביום טוב", באתר דיסני+ סרטים (באנגלית) "מת לחיות ביום טוב", במסד הנתונים הקולנועיים KinoPoisk (ברוסית) Philip (5 בפברואר 2013). "A Good Mural to DIE HARD". Crave Online. נבדק ב-8 בפברואר 2013. {{cite news}}: (עזרה) "'A Good Day To Die Hard International Release Dates'". Facebook. נבדק ב-20 באוקטובר 2012. {{cite web}}: (עזרה) "A Good Day to Die Hard (2013)". Rotten Tomatoes. Fandango Media. נבדק ב-14 ביוני 2023. {{cite web}}: (עזרה)
סמפר פיי

סמפר פיי (באנגלית: Semper Fi) הוא סרט דרמה ופעולה אמריקאי משנת 2019 בבימויו של הנרי אלכס רובין. הסרט עוסק בקבוצת חברים שהם גם שוטרים וגם לוחמי מארינס במילואים, שנאלצים להתמודד עם דילמות מוסריות קשות כאשר אחד מהם מוצא את עצמו כלוא בגין עבירה חמורה. הכותרת "סמפר פיי" נגזרת מהמוטו של חיל הנחתים האמריקני, שמשמעותו "תמיד נאמן." הסרט יצא לאקרנים ב-4 באוקטובר 2019 על ידי Lionsgate . העלילה מתמקדת בקל (ג'יי קורטני), שוטר ומשוחרר חיל הנחתים של ארצות הברית, המנהל חיים כפולים בין עבודתו כשוטר לבין תפקידו במארינס. כאשר אחיו החורג, אוקי (נט וולף), מוצא את עצמו כלוא בגין רצח שלא במזיד, קל נקלע לדילמה קשה. הוא ואחיו שומרים על קשר הדוק, אך כעת קל נאלץ לבחור בין נאמנותו למשפחתו לבין חובותיו לחוק ולחבריו לנשק. במהלך הסרט, קל וחבריו לנשק מתכננים מבצע נועז לשחרור אחיו של קל מהכלא, תוך התמודדות עם אתגרים מוסריים ואישיים. ג'יי קורטני בתפקיד קל - שוטר ומארין במילואים, שנקרע בין נאמנות למשפחתו לבין חובותיו כחייל וכאיש חוק. נט וולף בתפקיד אוקי - אחיו החורג של קל, שנכלא בעקבות תאונה טראגית. פין ויטרוק בתפקיד סנואו - אחד מחבריו הקרובים של קל ומי שמסייע לו במשימתו. ארטורו קסטרו בתפקיד ג'יימס - חבר נוסף בקבוצת המארינס של קל, שמביא את הניסיון הקרבי שלו לתוך התוכנית לשחרור אוקי. בו קנאפה בתפקיד סזאר - חבר נוסף בקבוצה שמשתף פעולה בתוכנית. לייטון מיסטר בתפקיד קלרה - דמות נשית חשובה, שמהווה חלק מהקונפליקט האישי של קל. הסרט "סמפר פיי" קיבל ביקורות מעורבות מצד המבקרים. מצד אחד, המשחק של ג'יי קורטני והבימוי של הנרי אלכס רובין זכו לשבחים מסוימים, אך מנגד, היו מבקרים שציינו את העלילה כחסרת עומק ואת הדמויות כשטוחות. הסרט נוגע בסוגיות מוסריות משמעותיות, אך הסרט ספג ביקורות כי הוא לא מצליח להעמיק בהן בצורה מספקת. עם זאת, הסרט עדיין מצליח להציג דרמה מרתקת עם כמה סצנות פעולה משכנעות. "סמפר פיי", במסד הנתונים הקולנועיים IMDb (באנגלית) "סמפר פיי", באתר Rotten Tomatoes (באנגלית) "סמפר פיי", באתר Metacritic (באנגלית) "סמפר פיי", במסד הנתונים הקולנועיים KinoPoisk (ברוסית)
פוגרום ביאליסטוק

פוגרום ביאליסטוק התרחש בשנת 1906 בין התאריכים 14–16 ביוני בעיר ביאליסטוק, פולין (אז חלק מהאימפריה הרוסית). הפוגרום בוצע על ידי חיילי צבא האימפריה הרוסית וארגון הימין הקיצוני המאות השחורות, ובו נהרגו בין 81 ל-88 יהודים ועוד כ-80 נפצעו. פוגרום ביאליסטוק היה אחד מסדרה של התפרצויות אלימות נגד יהודים בין השנים 1903–1908, כולל פרעות קישינב, פוגרומי אודסה ופוגרום קייב. מדיה וקבצים בנושא פוגרום ביאליסטוק בוויקישיתוף "Jewish Heritage Trail in Białystok". UWB Official website. נבדק ב-12 בדצמבר 2015. {{cite web}}: (עזרה) "Encyclopedia Judaica: Bialystok, Poland". Jewish Virtual Library. Samuel Joseph, "Jewish immigration to the United States, from 1881 to 1910", Columbia University, 1914, pgs. 65-66, ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
בדר עבד אל-עאטי

באדר אחמד מוחמד עבד אל-עאטי (בערבית: بدر أحمد محمد عبد العاطي. נולד ב-8 בפברואר 1966) הוא דיפלומט ושגריר מצרי המכהן בתפקיד שר החוץ של מצרים. באדר אחמד מוחמד עבד אל-אטי נולד ב-8 בפברואר 1966 באסיוט. את התואר ראשון הוא למד בפקולטה לכלכלה ומדע המדינה באוניברסיטת קהיר. בנוסף הוא עשה תואר ראשון במדעי המדינה ב-1987 באוניברסיטת קהיר, תואר שני ביחסים בינלאומיים באותה אוניברסיטה, וכן דוקטורט ביחסים בינלאומיים ב-2003. הוא עבד כחוקר במרכז אל-אהרם למחקרים פוליטיים ואסטרטגיים בקהיר ב-1989, במרכז זה למדו דמויות רבות מהפוליטיקה והדיפלומטיה המצרית והערבית. בדר עבד שימש כשגריר מצרים בגרמניה בין 2015 ל-2019. בשנים אלו הוא דחף להרחבת היחסים בין מצרים לגרמניה, ולהגברת שיתוף הפעולה בתחומים שונים במהלך כהונתה של קנצלרית גרמניה אנגלה מרקל. הוא שימש כסגן עוזר מזכיר המדינה, דובר רשמי של משרד החוץ ומנהל המחלקה לדיפלומטיה ציבורית בין 2013 ל-2015. סגן עוזר מזכיר המדינה לענייני האיחוד האירופי ומערב אירופה. מתאם ארצי של האיחוד לים התיכון בין 2012 ל-2013. סגן ראש הנציגות בשגרירות הרפובליקה הערבית של מצרים בבריסל בין השנים 2008–2012. מנהל לענייני פלסטין במשרד החוץ המצרי בין השנים 2007-2008. יועץ בשגרירות הרפובליקה הערבית של מצרים בוושינגטון ואחראי על תיקי הקונגרס וענייני אפריקה בין השנים 2003–2007. מזכיר ראשון בלשכת שר החוץ האחראי על תיקי ענייני אפריקה ותהליך השלום במזרח התיכון בין השנים 2001 ל-2003. מזכיר שני בשגרירות הרפובליקה הערבית של מצרים בטוקיו, אחראי לענייני אפריקה ותהליך השלום במזרח התיכון ובאיראן בין 1997 ל-2001. מזכיר שני במשרדו של סגן עוזר מזכיר המדינה לשיתוף פעולה כלכלי אזורי במזרח התיכון בין השנים 1995–1997. הוא שימש כחבר במשלחת המצרית לוועידה הכלכלית של קהיר למזרח התיכון וצפון אפריקה ב-1996. מזכיר שלישי בשגרירות הרפובליקה הערבית של מצרים בתל אביב, אחראי לענייני פנים ישראלים ותהליך השלום במזרח התיכון בין השנים 1991-1995, ונספח במשרד החוץ בין השנים 1989–1991. הוא היה מרצה באקדמיית נאצר למדעי הצבא בקהיר ב-2003, וכתב כמה מאמרים וספרים בתחום הגאופוליטיקה. מדיה וקבצים בנושא בדר עבד אל-עאטי בוויקישיתוף wafaa alagaa, السيرة الذاتية للسفير بدر عبد العاطي وزير الخارجية فى التشكيل الوزاري الجديد, مجلة نهر الامل, ‏3 ביולי 2024 ביוגרפיה של השגריר בדר עבד אל-עאטי. من هو وزير الخارجية الجديد السفير بدر عبد العاطي | صوت المسيحي الحر, صوت المسيحي الحر, ‏3 ביוני 2024 אודות בדר עבד אל-עאטי.
16 רחובות

16 רחובות (באנגלית: 16 Blocks) הוא מותחן פעולה אמריקאי משנת 2006 בבימויו של ריצ'רד דונר ובכיכובם של ברוס וויליס, מוס דף, ודייוויד מורס. הסרט עוסק במסעו של שוטר ניו יורקי עייף ומיואש שצריך ללוות עד ראייה חשוב למרחק של 16 רחובות בלבד, אך מגלה שהמשימה הפשוטה לכאורה הופכת למאבק הישרדות מסוכן. הסרט, יצא לאקרנים על ידי האחים וורנר בארצות הברית ב-3 במרץ 2006. הסרט מתמקד בג'ק מוזלי (ברוס וויליס), שוטר ניו יורקי עייף ומיואש שנאלץ לקבל משימה פשוטה לכאורה: ללוות עד ראייה בשם אדי באנקר (מוס דף) לבית המשפט במרחק של 16 רחובות בלבד. אדי אמור להעיד נגד שוטרים מושחתים, אך בדרך לבית המשפט הם מגלים כי ישנם כוחות שמנסים למנוע את עדותו של אדי בכל מחיר. ככל שהמסע מתקדם, ג'ק ואדי מוצאים את עצמם נרדפים ומוקפים באיומים מכל עבר, והשוטר השחוק נאלץ להילחם על חייו ועל חייו של אדי תוך שהוא מתמודד עם הבחירות המוסריות והאישיות שהוא עשה במהלך חייו. ברוס וויליס בתפקיד ג'ק מוזלי - שוטר ניו יורקי עייף שמוצא את עצמו במשימה מסוכנת ללוות עד ראייה. מוס דף בתפקיד אדי באנקר - עד ראייה חשוב שאמור להעיד נגד שוטרים מושחתים. דייוויד מורס בתפקיד פרנק נוגנט - שוטר בכיר ואחד מהאחראים למזימה למנוע את עדותו של אדי. ג'נה סטרן בתפקיד דיאנה - אחותו של אדי, שממנה נפרד לפני שיצא למסע המסוכן. הסרט "16 רחובות" זכה לביקורות מעורבות מצד המבקרים. ברוס וויליס זכה לשבחים על תפקידו כשוטר מיואש שנאלץ להתמודד עם סיטואציה בלתי אפשרית, והמבקרים הדגישו את המתח המתמשך והאווירה המתוחה שיצר הבמאי ריצ'רד דונר. עם זאת, חלק מהמבקרים מתחו ביקורת על העלילה, שלדבריהם הייתה צפויה מדי ולא חידשה בז'אנר המותחנים. הסרט קיבל ציון של 56% באתר Rotten Tomatoes וציון של 63 מתוך 100 באתר Metacritic, מה שמעיד על ביקורות מעורבות אך נטייה לחיוביות. אתר האינטרנט הרשמי של 16 רחובות "16 רחובות", במסד הנתונים הקולנועיים IMDb (באנגלית) "16 רחובות", באתר נטפליקס "16 רחובות", באתר AllMovie (באנגלית) "16 רחובות", באתר Rotten Tomatoes (באנגלית) "16 רחובות", באתר Box Office Mojo (באנגלית) "16 רחובות", באתר Metacritic (באנגלית) "16 רחובות", באתר אידיבי "16 רחובות", תסריט הסרט באתר Scripts.com (באנגלית) "16 רחובות", במסד הנתונים הקולנועיים KinoPoisk (ברוסית) מדיה וקבצים בנושא 16 רחובות בוויקישיתוף
מדורת ההבלים (סרט)

מדורת ההבלים (באנגלית: The Bonfire of the Vanities) הוא סרט דרמה-קומדיה שחורה אמריקאי משנת 1990, בבימויו של בריאן דה פלמה ובכיכובם של טום הנקס, מלאני גריפית', ברוס ויליס ומורגן פרימן. הסרט מבוסס על הרומן רב-המכר באותו שם מאת טום וולף, שיצא לאור בשנת 1987. הסרט מתאר את סיפורו של ברוקר מצליח בניו יורק שחש חייו מתפרקים לאחר תאונה בה הוא מעורב עם פילגשו. הסרט הכניס רק 15.6 מיליון דולר לעומת תקציבו של 47 מיליון דולר ונחשב לכישלון ענק. המחלוקות סביב הסרט פורטו בספר "סוכריית השטן: מדורת ההבלים הולכת להוליווד" מ-1991, מאת ג'ולי סלמון. העלילה מתמקדת בשֶרמן מק'קוי (טום הנקס), ברוקר עשיר ומצליח בוול סטריט. חייו המושלמים לכאורה מתפרקים כאשר הוא מעורב בתאונת פגע וברח בזמן שהוא עם פילגשו מריה רוסו (מלאני גריפית'). התאונה מובילה לסקנדל ציבורי, כאשר העיתונאי פיטר פאלו (ברוס ויליס) נחשף למקרה ומתחיל לחקור אותו, תוך הצגת המאבקים המעמדיים והאתניים בניו יורק. הסיפור חושף את התנהלות החברה הגבוהה ואת השחיתות של החברה האמריקאית בתקופה זו. טום הנקס בתפקיד שרמן מק'קוי - ברוקר מצליח בניו יורק שחייו מתפרקים לאחר תאונת דרכים. ברוס ויליס בתפקיד פיטר פאלו - עיתונאי חוקר שמתחיל לחשוף את האמת מאחורי התאונה. מלאני גריפית' בתפקיד מריה רוסו - פילגשו של שרמן, שמעורבת בתאונה. מורגן פרימן בתפקיד השופט לאונרד וייט - השופט בתיק שמתחיל את הנפילה של מק'קוי. קים קטרל בתפקיד ג'ודי מק'קוי - אשתו של שרמן שמתחילה לפקפק בנאמנותו. הסרט "מדורת ההבלים" קיבל ביקורות שליליות בעיקרן מצד המבקרים ונחשב לכישלון קופתי. המבקרים ציינו כי הסרט לא הצליח לשחזר את הסאטירה והעומק החברתי שהיו ברומן המקורי. למרות הליהוק המרשים של שחקנים כמו טום הנקס, ברוס ויליס ומורגן פרימן, הסרט לא הצליח ליצור קשר חזק עם הקהל ונחשב לאחד הכישלונות הגדולים בקריירה של הבמאי בריאן דה פלמה. הסרט קיבל ציון של 16% בלבד באתר Rotten Tomatoes וציון של 27 מתוך 100 באתר Metacritic. "מדורת ההבלים", במסד הנתונים הקולנועיים IMDb (באנגלית) "מדורת ההבלים", באתר נטפליקס "מדורת ההבלים", באתר AllMovie (באנגלית) "מדורת ההבלים", באתר Rotten Tomatoes (באנגלית) "מדורת ההבלים", באתר Box Office Mojo (באנגלית) "מדורת ההבלים", באתר Metacritic (באנגלית) "מדורת ההבלים", באתר אידיבי "מדורת ההבלים", במסד הנתונים הקולנועיים KinoPoisk (ברוסית) Shaw, Gabbi (27 בפברואר 2017). "The biggest box office flop from the year you were born". Insider. נבדק ב-21 ביוני 2018. {{cite web}}: (עזרה)
חדר ציוד

האם התכוונתם ל... חדר טכני – חדר המכיל ציוד של מערכות טכניות מחסן – חדר המשמש לאחסון ציוד בעת שאינו בשימוש
לכודים ברשת

לכודים ברשת (באנגלית: Eagle Eye) הוא מותחן פעולה אמריקאי משנת 2008 בבימויו של די. ג'יי. קארוסו. הסרט בכיכובם של שיה לה-באף, מישל מונאהן, ורוזריו דוסון. הסרט עוסק בשני אנשים זרים שמוצאים את עצמם נרדפים על ידי ישות מסתורית המשתמשת בטכנולוגיות מידע ותקשורת כדי לשלוט בחייהם. הסרט בוחן את הסכנות הפוטנציאליות של המעקב והשליטה הטכנולוגית בעולם המודרני. הסרט יצא לאקרנים בארצות הברית על ידי סרטי פרמאונט ב-26 בספטמבר 2008. למרות קבלת ביקורות שליליות מהמבקרים, הסרט הכניס 178.8 מיליון דולר ברחבי העולם מול תקציב הפקה של 80 מיליון דולר. הסרט מתחיל כאשר ג'רי שו (שיה לה-באף), צעיר חסר כיוון, ומאם יחידנית בשם רייצ'ל הולומאן (מישל מונהאן), מוצאים את עצמם נלכדים בתוך מזימה סבוכה. לאחר שמכשירי הטלפון שלהם מתחילים לשלוח להם הוראות מסתוריות, הם מגלים שהחיים שלהם מנוהלים על ידי ישות אלקטרונית מסתורית המסוגלת לשלוט בטכנולוגיה בכל מקום בעולם. השניים נאלצים לפעול יחדיו ולהתחמק מהכוחות שמנסים ללכוד אותם, בעוד הם מגלים את האמת מאחורי המזימה ואת הסכנה האמיתית האורבת להם. שיה לה-באף בתפקיד ג'רי שו - צעיר חסר כיוון שמוצא את עצמו נרדף על ידי מערכת טכנולוגית מסתורית. מישל מונהאן בתפקיד רייצ'ל הולומאן - אם יחידנית שנלכדת במזימה ונאלצת לשתף פעולה עם ג'רי. רוזריו דוסון בתפקיד זואי פרס - סוכנת ממשלתית שמנסה לחשוף את המזימה ולעצור אותה. בילי בוב תורנטון בתפקיד תומאס מורגן - סוכן FBI שעוקב אחרי ג'רי ורייצ'ל בניסיון לפענח את המזימה. מייקל צ'יקליס בתפקיד ג'ורג' קלסו - שר ההגנה שמעורב בסיפור ונתון לאיומים מצד המערכת. הסרט "לכודים ברשת" קיבל ביקורות מעורבות מצד המבקרים. בעוד שסצנות הפעולה המותחות והמשחק של השחקנים זכו לשבחים, העלילה ספגה ביקורת על חוסר ההיגיון שבה ועל כך שהיא מציגה תסריט צפוי ולא מקורי. הסרט גם נחשב כמותחן קליל ומבדר, אך לא מצליח לעורר דיון מעמיק בסוגיות הטכנולוגיה והמעקב. הסרט קיבל ציון של 26% באתר Rotten Tomatoes וציון של 43 מתוך 100 באתר Metacritic. "לכודים ברשת", במסד הנתונים הקולנועיים IMDb (באנגלית) "לכודים ברשת", באתר נטפליקס "לכודים ברשת", באתר AllMovie (באנגלית) "לכודים ברשת", באתר Rotten Tomatoes (באנגלית) "לכודים ברשת", באתר Box Office Mojo (באנגלית) "לכודים ברשת", באתר Metacritic (באנגלית) "לכודים ברשת", באתר אידיבי "לכודים ברשת", במסד הנתונים הקולנועיים KinoPoisk (ברוסית) מדיה וקבצים בנושא לכודים ברשת בוויקישיתוף Eagle Eye, 2008-09-26, נבדק ב-2024-09-02
וסלי פטאצ'י

וסלי פינטו בטיסטה (בפורטוגזית: Weslley Pinto Batista; נולד ב-1 באוקטובר 2003), הידוע בשם וסלי פטאצ'י (Weslley Patati) או רק פטאצ'י (Patati), הוא כדורגלן ברזילאי המשחק בעמדת החלוץ במכבי תל אביב מליגת העל הישראלית. בטיסטה נולד בפרזידנטה דוטרה שבמדינת מרניאו ושיחק כדורגל חובבני. משפחתו הייתה ענייה ולא היה לו כסף לקנות לעצמו נעלי כדורגל, ולכן הוא שאל אותן מאחרים. מכיוון שהנעליים היו גדולות בהרבה מכף רגלו הוא כונה פטאצ'י, על שם ליצן ברזילאי מהצמד פטאצ'י פטאצ'ה (אנ'). פטאצ'י שיחק במועדון המקומי אתלטיקו מרנסה, וקיבל הזמנה לשחק במועדון בג'אטאי שבמדינת גויאס. לאחר שהגיע לעיר הוא שיחק שישה חודשים בבית ספר לכדורגל ונאבק ברעב לפני שחזר לעיר הולדתו. בדצמבר 2019 חתם פטאצ'י על חוזה נוער בסנטוס, ונשלח לקבוצה עד גיל 17. ב-11 בינואר 2020 הוא חתם על החוזה המקצועי הראשון שלו לשלוש שנים בקבוצה עם סעיף שחרור של 455 מיליון ריאל ברזילאי (כ-100 מיליון אירו). פטאצ'י ערך את הופעת הבכורה שלו בקבוצה הבוגרת ב-13 ביולי 2022, כשהחליף במחצית השנייה את אנז'לו גבריאל בניצחון 1–0 על קורינתיאנס במסגרת הגביע הברזילאי. הוא ערך את הופעת הבכורה שלו בליגת העל הברזילאית ב-20 ביולי, כשהחליף את לאו בפטיסטאו בניצחון 2–0 על בוטפוגו. פטאצ'י כבש את שערו המקצועי הראשון ב-19 במאי 2024, בניצחון 4–0 על ברוסקה במסגרת הליגה השנייה. ב-4 בספטמבר 2024 חתם פטאצ'י לשלוש שנים במכבי תל אביב מליגת העל בכדורגל. מדיה וקבצים בנושא וסלי פטאצ'י בוויקישיתוף וסלי פטאצ'י, באתר Transfermarkt וסלי פטאצ'י, באתר Soccerway וסלי פטאצ'י, באתר WorldFootball.net וסלי פטאצ'י, באתר FootballDatabase.eu רועי ויינברג, ‏מהמרתקים שנחתו: הכירו את ווסלי פטאצ'י, הרכש המיועד של מכבי ת"א, באתר ערוץ הספורט, 2 בספטמבר 2024 Garoto supera drama sem comida em ex-clube, assume apelido de Patati e assina com o Santos, Globo Esporte, [ילד מתגבר על דרמה בלי אוכל במועדון לשעבר, מקבל את הכינוי פטאצ'י וחותם בסנטוס], ‏18 בדצמבר 2019 (בפורטוגזית) Destaque na base do Santos, Weslley Patati projeta futuro e revela inspiração em Pirani, Terra, [וסלי פטאצ'י, בולט בנוער של סנטוס, מקרין את העתיד וחושף השראה בפיראני], ‏28 בדצמבר 2021 (בפורטוגזית) Patati vai bem em jogo-treino e assina contrato com multa de R$ 455 milhões com o Santos, Globo Esporte, [פטאצ'י מצליח במשחק האימון וחותם על חוזה עם סעיף שחרור של 455 מיליון R$ בסנטוס], ‏11 בינואר 2020 (בפורטוגזית) Patati estreia no profissional do Santos e celebra: "Dia mais feliz da minha vida", ESPN, [פטאצ'י עורך את הופעת הבכורה המקצועית שלו בסנטוס וחוגג: "היום המאושר בחיי"], ‏14 ביולי 2022 (בפורטוגזית) Como titular, Weslley Patati marca primeiro gol no profissional do Santos, Diário do Peixe, [כפותח, וסלי פטאצ'י כובש את השער המקצועי הראשון בסנטוס], ‏20 במאי 2024 (בפורטוגזית) רז אמיר, ‏פטאצ'י חתם במכבי ת"א לשלוש עונות עם אופציה, באתר ONE‏, 4 בספטמבר 2024
אפטון שרדין

אפטון שרדין (באנגלית: Upton Sheredine; בסביבות 1740 - 14 בינואר 1800) היה משפטן ומדינאי אמריקאי מבולטימור, מרילנד. הוא ייצג את מרילנד הן ברמת המדינה והן ברמה הלאומית, והיה שופט במספר בתי משפט. שרדין נולד בערך ב-1740 בבולטימור, פרובינציית מרילנד, ועבר לחווה ליד מקום המכונה ליברטי במחוז פרדריק, מרילנד, בשנת 1754 עם משפחתו. הוא שימש כציר במהלך הכינוס החוקתי של המדינה ב-1776, ושנה אחת לאחר מכן הפך לחבר בבית הנבחרים של מרילנד. הוא גם כיהן בסנאט של מדינת מרילנד מ-1776 עד 1781. שרדין שימש כשופט במספר בתי משפט במרילנד. הוא היה שופט של בית המשפט לערעורים במחוז פרדריק, מרילנד בשנת 1777, חבר בבית המשפט המיוחד אשר שפט, הרשיע וגזר את דינם של הלויאליסטים ב-25 ביולי 1781, שופט של בית המשפט ליתומים של מחוז פרדריק, ושופט מחוזי של המחוז השיפוטי החמישי בשנת 1791. מ-1791 עד 1793, שרדין ייצג את המחוז השישי של מרילנד בקונגרס השני של ארצות הברית. הוא נחשב בדרך כלל כחלק מהפלג האנטי-מינהלי בקונגרס. ב-1798 הוא מונה לנציב החטיבה הרביעית של מרילנד להערכת שווי של קרקעות ובתים ולמניין עבדים. הוא מת ב-14 בינואר 1800 באחוזתו, "מידהיל", ליד ליברטי, מרילנד, ונקבר בבית קברות פרטי באחוזתו. אפטון שרדין, באתר "Find a Grave" (באנגלית) אפטון שרדין, באתר המדריך הביוגרפי של הקונגרס של ארצות הברית (באנגלית)